pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง ห่วงช่างเชื่อมถูกนายจ้างหลอกทิ้งข้างทางพร้อมเมียพิการ ส่ง 'โฆษก' นำทีม 5 เสือแรงงานปทุมธานี รุดเข้าช่วยเหลือมอบเงินส่งขึ้นรถกลับบ้าน พร้อมติดตามค่าจ้างและหางานให้ทำทันที
วันพฤหัสบดีที่ 14 เมษายน 2565
รมว.เฮ้ง ห่วงช่างเชื่อมถูกนายจ้างหลอกทิ้งข้างทางพร้อมเมียพิการ ส่ง 'โฆษก' นําทีม 5 เสือแรงงานปทุมธานี รุดเข้าช่วยเหลือมอบเงินส่งขึ้นรถกลับบ้าน พร้อมติดตามค่าจ้างและหางานให้ทําทันที
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนนําเสนอข่าวจากการที่เพจทีมงานสายไหมต้องรอด ได้เข้าช่วยเหลือนายสมประสงค์ บริบูรณ์ อายุ 54 ปี ซึ่งกําลังอุ้ม นางพัทธนันท์ ทายะ อายุ 55 ปีภรรยาที่ป่วยพิการท่อนล่างไม่สามารถเดินได้ลงจากสะพานลอยข้ามข้างทางรถไฟ ด้านหลัง ม.ธรรมศาสตร์ ศูนย์รังสิตเพราะถูกนายจ้างปล่อยทิ้งไว้ข้างทางที่สถานีรถไฟ หลังถูกนายจ้างหลอกใช้ เบี้ยวค่าแรงหลายเดือน ว่า ทันทีที่ได้รับทราบข่าวดังกล่าวผมได้สั่งการให้สวัสดิการและคุ้มครองแรงงานจังหวัดปทุมธานี เข้าไปรับคําร้องและสอบข้อเท็จจริงเพื่อติดตามนายจ้างมาจ่ายค่าจ้างค้างจ่าย และดําเนินการกับนายจ้าง และมอบหมายนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมทีมหัวหน้าส่วนราชการหน่วยงานในสังกัดกระทรวงแรงงานจังหวัดปทุมธานี เดินทางไปส่งพร้อมกับทางเพจสายไหมต้องรอด รวมทั้งมอบเงินช่วยเหลือเป็นค่าใช้จ่ายในการเดินทางที่ท่ารถรังสิตเพื่อกลับบ้านที่จังหวัดตาก และสั่งการให้จัดหางานจังหวัดตากเตรียมตําแหน่งงานว่างให้ได้ทํางาน หรือฝึกพัฒนาอาชีพตามที่ต้องการอีกด้วย
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) กล่าวว่า ท่านสุชาติ ชมกลิ่น รัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงานทุกคนดุจคนในครอบครัว เมื่อเขาได้รับความเดือดร้อนก็ต้องเร่งให้การช่วยเหลือในทันที ตามนโยบายรัฐบาลที่จะต้องไม่ทิ้งใครไว้ข้างหลัง ในวันนี้จึงได้มอบหมายให้ดิฉันพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดปทุมธานี ลงพื้นที่ไปพร้อมกับเจ้าหน้าที่ทางเพจสายไหมต้องรอด มอบเงิน จํานวน 2,000 บาท ให้แก่นายสมประสงค์และภรรยา เพื่อเป็นค่าใช้จ่ายในการเดินทางกลับบ้านที่จังหวัดตาก โดยทั้งสองคนได้ขึ้นรถกลับเวลาประมาณ 21.00 น.ที่ท่ารถรังสิต ทั้งนี้ หน่วยงานในสังกัดกระทรวงแรงงานจังหวัดตากได้ทราบเรื่องแล้ว เมื่อคุณลุงสมประสงค์และภรรยาได้เดินทางถึงภูมิลําเนา สํานักงานจัดหางานจังหวัดตาก จะได้เตรียมตําแหน่งงานว่างรองรับให้ได้งานทํา เนื่องจากขณะนี้กระทรวงแรงงาน โดยกรมการจัดหางานมีตําแหน่งงานว่างรองรับจํานวนกว่า150,000อัตราผ่านระบบออนไลน์บนแพลตฟอร์ม“ไทยมีงานทํา” รวมทั้งฝึกพัฒนาอาชีพให้ตามที่ต้องการต่อไป
"กระทรวงแรงงานขอขอบคุณเพจสายไหมต้องรอดเป็นอย่างยิ่ง ที่ช่วยเป็นสื่อกลางในการช่วยเหลือพี่น้องผู้ใช้แรงงานในครั้งนี้ หากพี่น้องผู้ใช้แรงงานไม่ได้รับความเป็นธรรมหรือต้องการขอรับความช่วยเหลือ สามารถติดต่อได้ที่สายด่วนกระทรวงแรงงาน 1506 " นางเธียรรัตน์ กล่าวในท้ายสุด
รัฐบาลไทย-ข่าวทำเนียบรัฐบาล-กอช. ชวนสมาชิกและประชาชนทั่วไป เป็นเพื่อนกับ กอช. ผ่านไลน์ @nsf.th
วันจันทร์ที่ 1 สิงหาคม 2565
กอช. ชวนสมาชิกและประชาชนทั่วไป เป็นเพื่อนกับ กอช. ผ่านไลน์ @nsf.th
กองทุนการออมแห่งชาติ หรือ กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคําว่า “@nsf.th” ใช้บริการตรวจสอบสิทธิ์ สมัครสมาชิก คํานวณบํานาญ ข่าวสารและโปรโมชัน และบริการอื่นๆ ของ กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคําว่า “@nsf.th” เพื่อเพิ่มความสะดวกสบาย โดยสามารถตรวจสอบสิทธิ์ เพียงกรอกเลขบัตรประจําตัวประชาชน 13 หลัก เมื่อมีสิทธิ์สมัครสามารถเลือกเมนูสนใจสมัครกรอกข้อมูลรายละเอียด พร้อมส่งเงินออมสะสมได้ตั้งแต่ 50 บาท สูงสุด 13,200 บาทต่อปี และรับเงินสมทบเพิ่มตามช่วงอายุในเดือนถัดไป สูงสุดไม่เกิน 1,200 บาทต่อปี หรือดูข่าวสารและโปรโมชันต่างๆ ของ กอช. ได้ สําหรับผู้ที่มีข้อสงสัยสามารถเลือกเมนูคําถามที่พบบ่อย เพื่อเพิ่มความเข้าใจมากขึ้นหรือเลือกคุยกับเจ้าหน้าที่ผ่านทางไลน์ สงสัยข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
วันศุกร์ที่ 5 สิงหาคม 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สปอ. ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 จากการประเมิน ITA ปี 2565
สํานักงานปลัดกระทรวงอุตสาหกรรม ได้รับผลการประเมินอยู่ที่ระดับ A (ต่อเนื่องเป็นปีที่ 4) ด้วยคะแนน 91.62 คะแนน ในการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assesment: ITA) ประจําปีงบประมาณ พ.ศ. 2565 จากสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่งประกาศเมื่อวันที่ 1 สิงหาคม 2565 โดยตัวชี้วัดการเปิดเผยข้อมูลได้ 100 คะแนนเต็ม
#กระทรวงอุตสาหกรรม
#สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลยืนยัน “นายกฯ” ห่วงใยสถานการณ์ปุ๋ยขาดแคลน กำชับทุกหน่วยงานเร่งบรรเทาความเดือดร้อนของพี่น้องเกษตรกร และไม่ให้กระทบความมั่นคงด้านอาหารของไทย
วันอังคารที่ 29 มีนาคม 2565
โฆษกรัฐบาลยืนยัน “นายกฯ” ห่วงใยสถานการณ์ปุ๋ยขาดแคลน กําชับทุกหน่วยงานเร่งบรรเทาความเดือดร้อนของพี่น้องเกษตรกร และไม่ให้กระทบความมั่นคงด้านอาหารของไทย
โฆษกรัฐบาลยืนยัน “นายกฯ” ห่วงใยสถานการณ์ปุ๋ยขาดแคลน กําชับทุกหน่วยงานเร่งบรรเทาความเดือดร้อนของพี่น้องเกษตรกร และไม่ให้กระทบความมั่นคงด้านอาหารของไทย
วันนี้ (29 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีมีความห่วงใยสถานการณ์ปุ๋ยขาดแคลน กําชับทุกฝ่ายที่เกี่ยวข้องดูแลปัญหาบรรเทาภาระของประชาชนให้มากที่สุด ซึ่งที่ผ่านมา นายกรัฐมนตรีได้สั่งการให้กระทรวงเกษตรและสหกรณ์ และกระทรวงพาณิชย์ สํารวจปริมาณปุ๋ยที่มีอยู่ในสต๊อก และการจัดหาปุ๋ยเพิ่มเติมให้เพียงพอแล้ว แต่ยังมีไม่เพียงพอต่อความต้องการของประชาชน ประกอบกับราคาปุ๋ยที่สูงขึ้น จากหลายปัญหาในเวลาเดียวกันทั้งจากการแพร่ระบาดของโรคโควิด - 19 และสถานการณ์ความขัดแย้งที่เกิดขึ้นในต่างประเทศโดยเฉพาะความขัดแย้งรัสเซีย - ยูเครน
นายธนกรฯ กล่าวว่า รัฐบาลไม่ได้นิ่งนอนใจ พยายามแก้ไขปัญหามาโดยตลอด แต่ไทยยังไม่สามารถผลิตปุ๋ยเคมีที่เป็นอาหารพืช และปุ๋ยยูเรียได้เอง เพราะไม่มีวัตถุดิบ ต้องอาศัยการนําเข้าจากต่างประเทศ ทําให้ราคาเป็นไปตามกลไกตลาดโลก ไม่ใช่ราคาปุ๋ยสูงเฉพาะในประเทศไทย จึงขอให้ประชาชนเข้าใจ อย่างไรก็ตาม นายกรัฐมนตรีได้สั่งการให้ดําเนินโครงการปุ๋ยสั่งตัด ที่เหมาะกับสภาพดินและความต้องการของพืช อีกทั้งเร่งการผลิต ปุ๋ยหมักปุ๋ยอินทรีย์เสริมให้ประชาชนใช้ เพื่อช่วยเกษตรกรลดต้นทุน อีกทั้งได้มีมาตรการหลาย ๆ อย่าง เพื่อแก้ไขปัญหาให้กับประชาชนไม่ว่าจะเป็นมาตรการด้านพลังงาน และมาตรการช่วยเหลือแรงงานที่ได้รับความเดือดร้อนไปบ้างแล้ว ในส่วนของมาตรการปุ๋ยแพงนั้น นายกรัฐมนตรีได้สั่งการให้หน่วยงานที่เกี่ยวข้องเร่งประสานงานกับภาคเอกชนที่ประกอบธุรกิจนําเข้า เพื่อหาหนทางนําเข้าเพิ่มเติมให้ได้มากที่สุด พร้อมกับออกแนวคิดช่วยเหลือประชาชนบรรเทาความเดือดร้อนอย่างเต็มที่ เช่น ใช้มาตรการทางการเงิน ช่วยปล่อยเงินกู้พิเศษ เงินกู้ระยะยาว ดูแลเรื่องดอกเบี้ย เป็นต้น
“รัฐบาลตั้งใจผลักดันทุกนโยบายเพื่อช่วยเหลือชาวนาอย่างเต็มที่ เพราะเข้าใจดีว่าชาวนาคือกระดูกสันหลังของชาติ พยายามเดินหน้าแก้ปัญหาให้กับเกษตรกรทุกเรื่อง รวมถึงการออกมาตรการต่างๆ ที่จับต้องได้จริง ดูแลชาวนาทั้งในส่วนของต้นทุนการผลิตและราคา ป้องกันไม่ให้กระทบกับความมั่นคงทางอาหารของไทยทั้งนี้ ทุกคนต้องร่วมกันพัฒนาภาคการเกษตรเพื่อพัฒนาความเจริญเติบโตทางเศรษฐกิจของประเทศ ยกระดับภาคการเกษตรสู่อุตสาหกรรม เพื่อให้ตอบโจทย์การเปลี่ยนแปลงของสถานการณ์ และทันต่อเทคโนโลยีและนวัตกรรมที่มีความก้าวหน้ามากขึ้น ต้องมีการพัฒนาเกษตรกรและกลุ่มเกษตรกรให้เข้มแข็ง พัฒนาทรัพยากรการผลิตทางการเกษตร พัฒนาสินค้าเกษตรให้มีมูลค่าสูงขึ้น โดยเฉพาะการทําเกษตรแปลงใหญ่ ทําการตลาดนําการผลิต นําการวิจัยมาเสริมคุณภาพสินค้า และการทําเกษตรชีวภาพ ให้สอดคล้องกับเศรษฐกิจสีเขียว หรือ BCG ซึ่งนําพืชที่เหลือใช้วนกลับมาใช้ให้เกิดประโยชน์ ปรับเปลี่ยนพฤติกรรมการเพาะปลูกให้เหมาะสมกับพื้นที่ ลดการใช้ปุ๋ยเคมีเปลี่ยนมาใช้ปุ๋ยชีวภาพแทน” นายธนกรฯ กล่าว
...................................
รัฐบาลไทย-ข่าวทำเนียบรัฐบาล-ครม.อนุมัติงบกลาง 1,249 ล้านบาท ดำเนินโครงการพัฒนาอาชีพเสริม เพิ่มรายได้ให้ชุมชนดีพร้อม คาดเกิดมูลค่าทางเศรษฐกิจไม่น้อยกว่า 12,490 ล้านบาท
วันอังคารที่ 2 สิงหาคม 2565
ครม.อนุมัติงบกลาง 1,249 ล้านบาท ดําเนินโครงการพัฒนาอาชีพเสริม เพิ่มรายได้ให้ชุมชนดีพร้อม คาดเกิดมูลค่าทางเศรษฐกิจไม่น้อยกว่า 12,490 ล้านบาท
ครม.อนุมัติงบกลาง 1,249 ล้านบาท ดําเนินโครงการพัฒนาอาชีพเสริม เพิ่มรายได้ให้ชุมชนดีพร้อม คาดเกิดมูลค่าทางเศรษฐกิจไม่น้อยกว่า 12,490 ล้านบาท
วันที่ 2 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบในหลักการโครงการพัฒนาอาชีพเสริม เพิ่มรายได้ให้ชุมชนดีพร้อม และอนุมัติงบประมาณรายจ่ายประจําปีงบประมาณ 2565 งบกลางรายการสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายในการดําเนินโครงการพัฒนาอาชีพเสริม เพิ่มรายได้ให้ชุมชนดีพร้อม ภายในกรอบวงเงิน 1,249 ล้านบาท
โดยมอบหมายให้กระทรวงอุตสาหกรรม โดยกรมส่งเสริมอุตสาหกรรมเป็นหน่วยงานหลักในการดําเนินโครงการ คาดว่าจะเกิดมูลค่าทางเศรษฐกิจไม่น้อยกว่า 12,490 ล้านบาทระยะเวลาดําเนินการ 3 เดือน ตั้งแต่เดือนกรกฎาคม-กันยายน 2565
สําหรับวัตถุประสงค์ของโครงการ คือ การส่งเสริมและพัฒนาคนในชุมชนให้มีองค์ความรู้และทักษะที่จําเป็นในการประกอบอาชีพ และพัฒนาและเสริมสร้างความเข้มแข็งให้กับชุมชนเพื่อขับเคลื่อนฟื้นฟูเศรษฐกิจฐานรากของประเทศ กลุ่มเป้าหมายแยกเป็น กลุ่มผู้รับประโยชน์โดยตรง จะเป็นคนในชุมชนที่ได้รับผลกระทบจากโควิด 19 ได้แก่ ผู้ประกอบการOTOP กลุ่มวิสาหกิจชุมชน ประชาชนที่เกี่ยวข้อง ผู้ที่ถูกเลิกจ้างและกลับคืนถิ่น ตลอดจนประชาชนที่สนใจเพิ่มทักษะองค์ความรู้ให้ตนเองกว่า 700,000 คน และผู้รับประโยชน์โดยอ้อม จะมีชุมชนอย่างน้อย 400 พื้นที่ทั่วประเทศได้รับการส่งเสริมและพัฒนาเศรษฐกิจและสังคมระดับชุมชนท้องถิ่นให้มีความเข้มแข็งภายหลังโควิด 19
น.ส.ไตรศุลีกล่าวว่า ในการดําเนินโครงการนี้จะจัดกิจกรรมพัฒนาทักษะอาชีพพื้นฐานและทักษะอาชีพที่จําเป็นต่อการประกอบธุรกิจ แบ่งเป็น 4 หลักสูตร ดําเนินการผ่านศูนย์ส่งเสริมอุตสาหกรรมภาค 12 แห่ง และส่วนกลางคือที่กรุงเทพมหานคร ประกอบด้วย หลักสูตรที่ 1 พัฒนาทักษะอาชีพพื้นฐานด้านการผลิต เช่น กลุ่มอาชีพการทําของใช้ในครัวเรือน ไม้กวาดทางมะพร้าว น้ํายาล้างจ้านเป็นต้น จํานวน 350,000 คน วงเงิน 529.9 ล้านบาท
หลักสูตรที่ 2 พัฒนาทักษะอาชีพพื้นฐานด้านการบริการ เช่น กลุ่มอาชีพช่าง ซ่อมอุปกรณ์อิเล็กทรอนิกส์ ซ่อมรถ ซ่อมแอร์ ช่างเย็บผ้า ตัดผม จํานวน 40,000 คน วงเงิน 67.56 ล้านบาท
หลักสูตรที่ 3 พัฒนาด้านผลิตภัณฑ์และบรรจุภัณฑ์ เพื่อถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์หรืออัตลักษณ์และแบรนด์สินค้า เพื่อสร้างคุณค่าและมูลค่าเพิ่มให้ผลิตภัณฑ์มีความโดดเด่น สอดรับกับความต้องการของของตลาดและสามารถกระจายสินค้าและบริการได้อย่างกว้างขวาง จํานวน 270,000 คน วงเงิน 476.28 ล้านบาท และ
หลักสูตรที่ 4 พัฒนาต่อยอดทักษะที่จําเป็นต่อการประกอบธุรกิจ เช่น การบริหารจัดการเงินในภาคครัวเรือนหรือ ภาคธุรกิจ การจัดทําแผนธุรกิจ การบัญชี การตลาด เป็นต้น จํานวน 40,000 คน วงเงิน 48.56 ล้านบาท และมีค่าบริหารจัดการโครงการ เช่น ค่าประชาสัมพันธ์โครงการ ค่าใช้จ่ายในการจัดประชุม ได้แก่ ค่าเบี้ยเลี้ยง ที่พัก พาหนะ ค่าใช้จ่ายในการติดตามและประเมินผลโครงการ ค่าเปิดตัวโครงการ(Kick Off) ค่าจ้างเหมาบุคลากรเพื่อสนับสนุนการปฏิบัติงาน วงเงิน 126.99ล้านบาท
รัฐบาลไทย-ข่าวทำเนียบรัฐบาล-ดีอีเอส อบรม หลักสูตร การสร้างกรอบความคิดและเทคนิคการเขียนภาพแทนความคิด (Visual Thinking)
วันพฤหัสบดีที่ 9 มิถุนายน 2565
ดีอีเอส อบรม หลักสูตร การสร้างกรอบความคิดและเทคนิคการเขียนภาพแทนความคิด (Visual Thinking)
ดีอีเอส อบรม หลักสูตร การสร้างกรอบความคิดและเทคนิคการเขียนภาพแทนความคิด (Visual Thinking)
เมื่อวันที่8มิถุนายน2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ให้เกียรติเป็นวิทยากรโครงการฝึกอบรมเชิงปฏิบัติการหลักสูตรการสร้างกรอบความคิดและเทคนิคการเขียนภาพแทนความคิด(Visual Thinking)ของสํานักงานปลัดกระทรวงดิจิทัลเพื่อเศรษฐกิจและสังคมให้แก่ข้าราชการพนักงานราชการและเจ้าหน้าที่ในสังกัดสํานักงานปลัดกระทรวงดิจิทัลเพื่อเศรษฐกิจและสังคมและผู้เกี่ยวข้องรวมจํานวน30คนผ่านระบบออนไลน์ จัดขึ้นระหว่างในวันที่8 - 9 มิถุนายน2565 ณสถาบันวิชาการบริษัทโทรคมนาคมแห่งชาติจํากัด(มหาชน)
ทั้งนี้เพื่อให้ผู้เข้ารับการอบรมสามารถฝึกคิดได้อย่างเป็นระบบสามารถวิเคราะห์ข้อมูลและเชื่อมโยงข้อมูลได้ให้ผู้เข้ารับการอบรมสามารถสื่อสารได้อย่างมีประสิทธิภาพรวมทั้งสามารถนําเครื่องมือคิดด้วยภาพไปประยุกต์ใช้ในการทํางาน
สําหรับการคิด(Thinking)หมายถึงการทํางานของกลไกสมองที่เกิดจากสิ่งเร้าตามสภาพต่างๆเพื่อนําไปแก้ปัญหาหาคําตอบตัดสินใจ ซึ่งในโลกการทํางานและการดําเนินชีวิตในปัจจุบันนั้นมีความหลากหลายทั้งด้านข้อมูลข่าวสารจํานวนมหาศาลซึ่งเกินกว่าความสามารถของสมองมนุษย์ทั่วไปจะรับรู้และจดจําได้หมด จึงจําเป็นต้องหาวิธีการหรือเครื่องมือหรือเทคนิคที่สามารถเพิ่มการรับเข้าของข้อมูลข่าวสารให้มากขึ้นเป็นที่มาของการถ่ายถอดความคิดออกมาเป็นรูปภาพหรือVisual Thinkingซึ่งจะเป็นการใช้ภาพหรือสัญลักษณ์เพื่อสื่อความหมายของการคิดแทนการเขียนเป็นตัวหนังสือประโยคหรือถ้อยคําโดยการฝึกเขียนVisual Thinkingจะช่วยกระตุ้นการทํางานของสมองให้คิดอย่างเป็นกระบวนการวิเคราะห์เห็นความสัมพันธ์สร้างความไหลลื่นจดจําได้ดีขึ้น
************
รัฐบาลไทย-ข่าวทำเนียบรัฐบาล-รมว.พม. มอบเครื่องมือทำกินพร้อมเงินทุน ให้กลุ่มเปราะบาง สร้างอาชีพสู้วิกฤตโควิด-19 ภายใต้ “ปฏิบัติการ ไม่ทิ้งใครไว้ข้างหลัง”
วันพุธที่ 9 กุมภาพันธ์ 2565
รมว.พม. มอบเครื่องมือทํากินพร้อมเงินทุน ให้กลุ่มเปราะบาง สร้างอาชีพสู้วิกฤตโควิด-19 ภายใต้  “ปฏิบัติการ ไม่ทิ้งใครไว้ข้างหลัง”
รมว.พม. มอบเครื่องมือทํากินพร้อมเงินทุน ให้กลุ่มเปราะบาง สร้างอาชีพสู้วิกฤตโควิด-19 ภายใต้  “ปฏิบัติการ ไม่ทิ้งใครไว้ข้างหลัง”
วันนี้ (9 ก.พ. 65) เวลา 11.15 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดตัวกิจกรรม “ปฏิบัติการ ไม่ทิ้งใครไว้ข้างหลัง” พร้อมมอบอุปกรณ์ประกอบอาชีพ เพื่อ “สร้างงาน สร้างอาชีพ สร้างรายได้” ให้แก่กลุ่มเปราะบาง จํานวน 8 ราย อีกทั้งกล่าวสร้างขวัญและกําลังใจในการสู้ชีวิตให้กับกลุ่มเปราะบาง โดยมี นายอนุกูล ปีดแก้ว อธิบดีกรมพัฒนาสังคมและสวัสดิการ กล่าวรายงาน ทั้งนี้ มีนางพัชรี อาระยะกุล ปลัดกระทรวง พม. และคณะผู้บริหาร เข้าร่วมงาน ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า สังคมดีเพราะคนดีไม่นิ่งเฉย สังคมไม่ก้าวหน้าเพราะคนดีนิ่งเฉย วันนี้ เป็นการพิสูจน์ว่ากระทรวง พม. ได้มอบทักษะ เครื่องมือในการประกอบอาชีพ เราได้มอบเบ็ดให้ไปหาปลา ซึ่งเราได้ลงมือทําจริงให้กับประชาชน คนที่ได้รับจะมีผลต่อชีวิต ทําให้เปลี่ยนชีวิตของเขาได้จริง
นายจุติ กล่าวเพิ่มเติมว่า สําหรับกิจกรรม “ปฏิบัติการ ไม่ทิ้งใครไว้ข้างหลัง” สืบเนื่องจากกระทรวง พม. ได้ประกาศมอบของขวัญปีใหม่ 2565 ให้กับกลุ่มเปราะบาง โดยมุ่งสร้างอาชีพ รายได้ที่มั่นคง และพัฒนาคุณภาพชีวิตในทุกมิติ เนื่องจากผลกระทบของโควิด-19 เพื่อให้ประเทศและเศรษฐกิจเดินหน้าต่อไปได้ โดยไม่ทอดทิ้งใครไว้ข้างหลัง ซึ่งวันนี้ หน่วยงานในสังกัดกระทรวง พม. ได้บูรณาการการทํางานร่วมกัน ด้วยการมอบอุปกรณ์ประกอบอาชีพ เพื่อ “สร้างงาน สร้างอาชีพ สร้างรายได้” ให้แก่กลุ่มเปราะบาง อาทิ เตาอบขนม รถเข็นขายลูกชิ้นทอด อุปกรณ์ทําก๋วยเตี๋ยว ทําขนม ตัดผม และการเพนต์เล็บ รวมทั้งทุนประกอบอาชีพ
รัฐบาลไทย-ข่าวทำเนียบรัฐบาล-​ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
วันอังคารที่ 30 พฤศจิกายน 2564
​ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
วันนี้ (30 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และเจ้าหน้าที่ที่เกี่ยวข้อง เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม และผ่านระบบ Zoom Meeting
โดยที่ประชุมได้รับทราบหลักเกณฑ์การส่งเสริมและพัฒนาเอสเอ็มอีของกองทุนเอสเอ็มอีตามแนวประชารัฐ โครงการส่งเสริมและพัฒนาเอสเอ็มอี ประจําปีงบประมาณ พ.ศ. 2564 ผลการดําเนินงานด้านสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ พ.ศ. 2564 และรายงานความคืบหน้าโครงการส่งเสริมและพัฒนาเอสเอ็มอี ปีงบประมาณ พ.ศ. 2564 นอกจากที่ประชุมได้ร่วมกันพิจารณาการขออนุมัติโครงการส่งเสริมและพัฒนาเอสเอ็มอีแบบเฉพาะกลุ่ม ปีงบประมาณ พ.ศ. 2564
#กองทุนพัฒนาเอสเอ็มอีตามแนวประชารัฐ #กระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมกับมหาวิทยาลัยสงขลานครินทร์ หารือผลวิจัยใช้พืชกระท่อมบำบัดคนติดยา เผยทดลองกับหนูแล้วได้ผลดี เตรียมศึกษาเชิงลึก
วันจันทร์ที่ 6 กันยายน 2564
รัฐมนตรีว่าการกระทรวงยุติธรรม ร่วมกับมหาวิทยาลัยสงขลานครินทร์ หารือผลวิจัยใช้พืชกระท่อมบําบัดคนติดยา เผยทดลองกับหนูแล้วได้ผลดี เตรียมศึกษาเชิงลึก
รัฐมนตรีว่าการกระทรวงยุติธรรม ร่วมกับมหาวิทยาลัยสงขลานครินทร์ หารือผลวิจัยใช้พืชกระท่อมบําบัดคนติดยา เผยทดลองกับหนูแล้วได้ผลดี เตรียมศึกษาเชิงลึกต่อชี้เป็นประโยชน์ต่อประชาชน
เมื่อเวลา 10.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมผ่านระบบวีดีโอคอนเฟอเร้นซ์ ร่วมกับ นายวิตถวัลย์ สุนทรขจิต อธิบดีกรมคุมประพฤติ ผศ.ดร.จุมพล ชื่นจิตต์ศิริ รองอธิการบดีมหาวิทยาลัยสงขลานครินทร์ รศ.ดร.มิตรชัย จงเชี่ยวชาญ ผศ.ดร.นิเวศน์ อรุณเบิกฟ้า และรศ.ดร.เอกสิทธิ์ กุมารสิทธิ์ คณะผู้วิจัยพืชกระท่อมต่อสมอง ศูนย์วิจัยสัญญาณชีวภาพเพื่อสุขภาพ มหาวิทยาลัยสงขลานครินทร์
นายเอกสิทธิ์ กล่าวว่า จากการที่คณะวิจัยได้ฟังจากคนที่ติดยาบ้าว่าสามารถใช้ใบกระท่อมเพื่อเคี้ยวลดอาการอยากยา จึงได้มีการนํามาทดลองกับหนูที่เป็นสัตว์ทดลอง โดยการฉีดยาบ้าเข้าไปในตัวหนูอย่างต่อเนื่องเป็นเวลา 10 วัน เพื่อให้หนูติดยา และได้ทดสอบนําหนูไปใส่ไว้ในกล่อง และติดเครื่องวิเคราะห์คลื่นไฟฟ้าสมอง โดยทางฝั่งซ้ายจะให้น้ํากับหนู ส่วนทางขวาจะให้ยาบ้า ซึ่งหนูที่ติดยาบ้าจะวนเวียนอยู่แต่ทางขวา หลังจากนั้นจะมีการฉีดกระท่อมเข้าไปในหนูตัวเดิมเพื่อทดลอง ปรากฏว่า หนูตัวนั้นกลับมาเดินไปเดินมาตามปกติ ไม่วนเวียนทางฝั่งขวาเหมือนเดิม นอกจากนี้ยังมีการทดสอบเรื่องสภาพแวดล้อมด้วย เพราะจากรายงานของผู้บําบัดยาเสพติดที่ผ่านมา พบว่า หากกลับไปอยู่สภาพแวดล้อมเดิมๆ คนจะกลับไปเสพยาอีก ซึ่งจากการทดลองกับหนูในครั้งนี้พบว่า หนูกลับมาเดินตามปกติไม่ได้กลับไปวนเวียนจุดเดิม นอกจากนี้ยังมีการทดลองให้ยา BP (British Pharmacopoeia) ที่เป็นยาที่ใช้บําบัดผู้เสพยา แต่จากการทดลองไม่ได้ผลกับหนู
นายสมศักดิ์ กล่าวว่า ผลการวิจัยนี้ถือเป็นประโยชน์กับการบําบัดผู้ติดยาเสพติด เพราะคนเสพยา เมื่อบําบัดแล้ว หากกลับไปอยู่ในสังคมที่มีสภาพแวดล้อมเดิม อาจจะทําให้กลับไปเสพยาอีก สิ่งแวดล้อมเดิมจะเหนี่ยวนําได้สูง แต่เมื่อใช้พืชกระท่อมสิ่งแวดล้อมอาจจะไม่เหนี่ยวนํากลับไปได้ ดังนั้น นี่คือสิ่งที่น่าสนใจที่ต้องศึกษารายละเอียดต่อไปให้แน่ชัด ว่าผลสุดท้ายจะเป็นอย่างไร เพราะคงต้องดูเรื่องเซลล์ต่างๆ และคลื่นสมองว่า สามารถใช้พืชกระท่อมบําบัดผู้ติดยาได้จริง 100 %หรือไม่ ต้องมีการศึกษาในเชิงลึกต่อไป
"จากนี้กระทรวงยุติธรรมและ มหาวิทยาลัยสงขลานครินทร์ จะหาทางการใช้ประโยชน์จากพืชกระท่อมอย่างเต็มที่ เพราะขณะนี้พืชกระท่อมปลดล็อกออกจากบัญชียาเสพติด โดยจะเร่งศึกษาผลการทดลองต่างๆ ผมเชื่อว่าพืชกระท่อมสามารถทําประโยชน์ได้อีกมาก โดยภายในสัปดาห์นี้เราจะรายงานถึงความคืบหน้าและโครงการต่างๆให้ได้ทราบ" นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. เร่งสอบอุบัติเหตุลวดสลิงแขนเครนขาด ไซต์ก่อสร้าง ย่านปทุมวัน พร้อมประสานการช่วยเหลือลูกจ้างพม่าที่บาดเจ็บทันที
วันศุกร์ที่ 8 เมษายน 2565
รมว.เฮ้ง สั่ง กสร. เร่งสอบอุบัติเหตุลวดสลิงแขนเครนขาด ไซต์ก่อสร้าง ย่านปทุมวัน พร้อมประสานการช่วยเหลือลูกจ้างพม่าที่บาดเจ็บทันที
รมว.แรงงาน สั่ง กสร. เข้าตรวจสอบอุบัติเหตุลวดสลิงแขนเครนขาด ณ ไซต์ก่อสร้างอาคารแพลทินัม มาร์เก็ต เขตปทุมวัน พร้อมประสานหน่วยงานกระทรวงแรงงานช่วยเหลือลูกจ้างพม่าที่ได้รับบาดเจ็บให้ได้รับการรักษาและได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 7 เมษายน 2565 เกิดอุบัติเหตุลวดสลิงแขนเครนขาด ที่ไซต์ก่อสร้างอาคารแพลทินัม มาร์เก็ต เขตปทุมวัน ซึ่งมีบริษัท สี่พระยาก่อสร้าง จํากัด เป็นผู้รับเหมา อุบัติเหตุในครั้งนี้ทําให้มีลูกจ้างสัญชาติพม่า 2 คน ได้รับบาดเจ็บขณะปฏิบัติงาน โดยทาวเวอร์เครนที่ตั้งอยู่ชั้น 8 ขนาด 6 ตัน ลวดสลิงแขนเครนขาดในขณะที่ไม่ได้ยกสิ่งของ ทําให้อุปกรณ์สลักเครนเป็นเหล็กขนาด 1×4 นิ้ว กระเด็นใส่ลูกจ้างดังกล่าว โดยลูกจ้างชายอายุ 27 ปี ศีรษะแตก เข้ารักษาตัวที่โรงพยาบาลตํารวจ และลูกจ้างหญิงอายุ 25 ปี บาดเจ็บเล็กน้อยที่แขนมีอาการฟกช้ํา และได้เดินทางกลับแคมป์ที่พักแล้ว ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยลูกจ้างที่บาดเจ็บ จึงกําชับให้กระทรวงแรงงานช่วยเหลือดูแลอย่างใกล้ชิด พร้อมมอบหมายให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 และหน่วยงานที่เกี่ยวข้องเข้าตรวจสอบ และให้ความช่วยเหลือทันที
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า เบื้องต้นพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 ไปสอบข้อเท็จจริงโดยนายบันลือศักดิ์ ปัญญาสาร ตําแหน่งผู้จัดการโครงการ บจก.สี่พระยาก่อสร้าง ได้แจ้งว่าไม่มีผู้เสียชีวิต ลูกจ้างชายยังคงรักษาตัวอยู่ที่ รพ.ตํารวจ และลูกจ้างหญิงฟกช้ําเล็กน้อยกลับไปรักษาตัวที่พักอาศัย ทั้งนี้ กสร. ได้เชิญนายจ้าง และผู้ที่เกี่ยวข้องสอบข้อเท็จจริงเพิ่มเติมในวันที่ 12 เมษายน 2565 เพื่อเตรียมรวบรวมพยานหลักฐานว่านายจ้างมีการฝ่าฝืนโดยไม่ปฏิบัติตามกฎหมายหรือไม่ ตามพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหารจัดการและดําเนินการด้านความปลอดภัยฯ เกี่ยวกับเครื่องจักร ปั้นจั่นและหม้อน้ํา พ.ศ.2564 ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป โดยมีโทษจําคุกไม่เกินหนึ่งปีหรือปรับไม่เกินสี่แสนบาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เชิญชวนสมาชิกบัตร Easy Pass สมัครบริการเติมเงินบัตร Easy Pass อัตโนมัติ (Auto Top Up)
วันพฤหัสบดีที่ 17 มีนาคม 2565
การทางพิเศษแห่งประเทศไทย เชิญชวนสมาชิกบัตร Easy Pass สมัครบริการเติมเงินบัตร Easy Pass อัตโนมัติ (Auto Top Up)
ด้วยการผูกกับบัญชีธนาคารกรุงไทย
การทางพิเศษแห่งประเทศไทย (กทพ.) กระทรวงคมนาคม เชิญชวนสมาชิกบัตร Easy Pass สมัครบริการเติมเงินบัตร Easy Pass อัตโนมัติ (Auto Top Up) ได้ง่าย ๆ ด้วยการผูกกับบัญชีธนาคารกรุงไทยเมื่อยอดเงินคงเหลือในบัตร Easy Pass เหลือต่ํากว่า 200 บาท ระบบจะทําการตัดเงินในบัญชีเติมเข้าบัตร Easy Pass ให้ทันทีตามจํานวนเงินที่สมาชิกได้เลือกไว้ขั้นต่ํา 300 บาท สูงสุด 5,000 บาท และหากสมาชิก Easy Pass ต้องการรับใบรับอิเล็กทรอนิกส์ (e-Receipt) หรือใบกํากับภาษีอิเล็กทรอนิกส์ (e-Tax Invoice) สามารถลงทะเบียนขอรับบริการได้ที่ EXAT E-Service ผ่านทาง Application EXAT Portal หรือที่ www.thaieasypass.com ทั้งนี้ ระบบจะทําการส่งใบรับอิเล็กทรอนิกส์ (e-Receipt) ไปยังอีเมลที่สมาชิกได้ลงทะเบียนไว้ทันที และระบบจะทําการส่งใบกํากับภาษีอิเล็กทรอนิกส์ (e-Tax Invoice) ตามรอบเดือน(ทุกวันที่ 5 ของเดือน) สอบถามข้อมูลเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.เฮ้ง สั่ง สปส.ลงพื้นที่ช่วยเหลือผู้ประกันตน ม.39 ที่ตาบอด ได้รับเงินเยียวยาเร่งด่วน
วันศุกร์ที่ 29 ตุลาคม 2564
รมว.เฮ้ง สั่ง สปส.ลงพื้นที่ช่วยเหลือผู้ประกันตน ม.39 ที่ตาบอด ได้รับเงินเยียวยาเร่งด่วน
รมว.เฮ้ง สั่ง สปส.ลงพื้นที่ช่วยเหลือผู้ประกันตน ม.39 ที่ตาบอด ได้รับเงินเยียวยาเร่งด่วน
เมื่อวันที่29ตุลาคม2564นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่นางสาวลัดดาแซ่ลี้โฆษกสํานักงานประกันสังคมได้รับข้อร้องเรียนผ่านรายการ"เรื่องนี้คุณต้องรู้"ออกอากาศทางสถานีวิทยุกระจายเสียงแห่งประเทศไทยเมื่อวันที่28ตุลาคมที่ผ่านมาว่านางสาวบุษกรเจริญชัยผู้ร้องเรียนเป็นผู้ตาบอด2ข้างมีสถานะเป็นผู้ประกันตนมาตรา39และเป็นผู้มีสิทธิได้รับเงินเยียวยาจากรัฐบาลแต่ไม่สามารถผูกพร้อมเพย์เพื่อรับเงินเยียวยาได้เนื่องจากเป็นบุคคลเคยถูกศาลมีคําสั่งให้ล้มละลายนั้นในเรื่องนี้พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้มีความห่วงใยพี่น้องแรงงานและผู้ประกอบการที่ได้รับผลกระทบจากการแพร่ระบาดของโควิด-19ผมจึงได้สั่งการให้สํานักงานประกันสังคมลงพื้นที่ให้ความช่วยเหลือโดยเร่งด่วนแล้ว
นายสุชาติกล่าวต่อว่าความคืบหน้าการให้ความช่วยเหลือล่าสุดในช่วงบ่ายของวันเดียวกันนางสาวลัดดาแซ่ลี้ในฐานะโฆษกสํานักงานประกันสังคมลงพื้นที่ไปยังบ้านของผู้ประกันตนภายในอําเภอเมืองจังหวัดนนทบุรีเพื่อให้ความช่วยเหลือผู้ประกันตนที่ร้องเรียนผ่านรายการฯกรอกข้อมูลรับเงินเยียวยาพร้อมให้ยื่นเอกสารเป็นผู้ทุพพลภาพเพื่อพิจารณาจ่ายประโยชน์ทดแทนและได้รับการบริการที่ครบถ้วนถูกต้องอย่างรวดเร็ว
ทั้งนี้นางสาวบุษกรซึ่งเป็นผู้ประกันตนมาตรา39ซึ่งอยู่ที่จังหวัดนนทบุรีเป็นพื้นที่จังหวัดควบคุมสูงสุดจะได้รับเงินเยียวยาจากรัฐบาลเดือนละ5,000บาทเป็นเวลา2เดือนรวมเป็นเงิน10,000บาท
"การจ่ายเงินเยียวยาจากรัฐบาลในครั้งนี้จะช่วยแบ่งเบาภาระค่าใช้จ่ายให้แก่พี่น้องแรงงานเพื่อต่อสู้กับสถานการณ์โควิด-19ครั้งนี้ไปด้วยกัน"นายสุชาติกล่าว
+++++++++++++++++++
กองเผยแพร่และประชาสัมพันธ์
29ตุลาคม2564
รัฐบาลไทย-ข่าวทำเนียบรัฐบาล-ครม.อนุมัติให้กรมชลประทาน ดำเนินโครงการอ่างเก็บน้ำคลองโพล้ จังหวัดระยอง กรอบวงเงิน 3,561 ล้านบาทช่วยเหลือพื้นที่เกษตรกรรมและการอุปโภคบริโภคในช่วงฤดูแล้งและเป็นแหล่งน้ำสำรอง
วันอังคารที่ 5 เมษายน 2565
ครม.อนุมัติให้กรมชลประทาน ดําเนินโครงการอ่างเก็บน้ําคลองโพล้ จังหวัดระยอง กรอบวงเงิน 3,561 ล้านบาทช่วยเหลือพื้นที่เกษตรกรรมและการอุปโภคบริโภคในช่วงฤดูแล้งและเป็นแหล่งน้ําสํารอง
ครม.อนุมัติให้กรมชลประทาน ดําเนินโครงการอ่างเก็บน้ําคลองโพล้ จังหวัดระยอง กรอบวงเงิน 3,561 ล้านบาทช่วยเหลือพื้นที่เกษตรกรรมและการอุปโภคบริโภคในช่วงฤดูแล้งและเป็นแหล่งน้ําสํารองสนับสนุนพื้นที่อีอีซี
วันที่ 5 เมษายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติให้กระทรวงเกษตรและสหกรณ์ โดยกรมชลประทาน ดําเนินโครงการอ่างเก็บน้ําคลองโพล้ จังหวัดระยอง กําหนดแผนงานโครงการระยะเวลา 4 ปี ตั้งแต่ปีงบประมาณ 2565-2568 กรอบวงเงินงบประมาณ 3,561.62 ล้านบาท ที่ตั้งเขื่อนหัวงานของโครงการอยู่ในเขตหมู่ที่ 4 บ้านสีระมัน ตําบลห้วยทับมอญ อําเภอเขาชะเมา จังหวัดระยอง ซึ่งเป็นโครงการเพื่อบรรเทาความเดือดร้อนของประชาชนจากการขาดแคลนน้ําเพื่อการอุปโภค-บริโภค และเป็นแหล่งเก็บกักน้ําต้นทุนที่จะทําให้มีปริมาณน้ําไหลในคลองโพล้ตลอดทั้งปี โดยโครงการนี้อยู่ภายใต้โครงการพัฒนาแหล่งน้ําและการจัดการทรัพยากรน้ํารองรับเขตพัฒนาพิเศษภาคตะวันออก (อีอีซี)
ทั้งนี้จะสามารถเก็บกักน้ําในช่วงฤดูฝนได้ 40 ล้านลูกบาศก์เมตร สําหรับช่วยเหลือพื้นที่เกษตรกรรมและการอุปโภคบริโภคในช่วงฤดูแล้งของประชาชนที่อยู่ในเขตอําเภอเขาชะเมา จังหวัดระยอง จํานวน 30,000 ไร่ และช่วยบรรเทาอุทกภัยในช่วงฤดูน้ําหลากในเขตอําเภอแกลง จังหวัดระยอง ช่วยยกฐานะความเป็นอยู่ของประชาชนในเขตที่ได้รับประโยชน์จากโครงการให้ดีขึ้น เป็นแหล่งขยายเพาะพันธุ์ปลาและสัตว์น้ําจืดอื่นๆให้ประชาชนได้บริโภคและมีรายได้ เป็นแหล่งท่องเที่ยวของประชาชนในบริเวณพื้นที่โครงการและพื้นที่ใกล้เคียง และเป็นแหล่งน้ําสํารองสนับสนุนพื้นที่อีอีซี
อย่างไรก็ตามโครงการอ่างเก็บน้ําคลองโพล้ ไม่จัดอยู่ในประเภทหรือกิจการที่เข้าข่ายต้องจัดทํารายงานการประเมินผลกระทบสิ่งแวดล้อม เนื่องจากโครงการดังกล่าวมีพื้นที่ชลประทานไม่ถึง 80,000 ไร่ ไม่อยู่ในเขตพื้นที่ชั้นคุณภาพลุ่มน้ําชั้น 1 ไม่มีการผันน้ําข้ามลุ่มน้ําหลัก 25 ลุ่มน้ํา และการผันน้ําระหว่างประเทศ ไม่ได้ก่อสร้างประตูระบายน้ําในแม่น้ําสายหลัก 23 สาย และพื้นที่โครงการไม่ได้อยู่ในทะเบียนรายนามพื้นที่ชุ่มน้ําที่มีความสําคัญระดับนานาชาติและระดับชาติ แต่เนื่องจากพื้นที่ก่อสร้างบางส่วนอยู่ในเขตป่าเพื่อการอนุรักษ์โซน Cดังนั้น กรมชลประทานจึงได้จัดทํารายงานรายการข้อมูลสิ่งแวดล้อม (Environmental Checklist : EC) และได้มีการกําหนดแผนการป้องกัน แก้ไข และพัฒนาสิ่งแวดล้อม
รัฐบาลไทย-ข่าวทำเนียบรัฐบาล-รมว.แรงงาน เตือน ห้ามใช้แรงงานต่างด้าวผิดกฎหมาย หลัง 30 พ.ย. นี้ “ตรวจเจอ จับจริง”
วันพฤหัสบดีที่ 25 พฤศจิกายน 2564
รมว.แรงงาน เตือน ห้ามใช้แรงงานต่างด้าวผิดกฎหมาย หลัง 30 พ.ย. นี้ “ตรวจเจอ จับจริง”
กระทรวงแรงงาน เตือนนายจ้าง/สถานประกอบการ ไม่ใช้แรงงานต่างด้าวผิดกฎหมาย ย้ํามีโทษทั้งนายจ้างและลูกจ้าง หลังดําเนินการตามมติครม.
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มอบหมายกระทรวงแรงงานบริหารจัดการแรงงานต่างด้าว 3 สัญชาติ (กัมพูชา ลาว เมียนมา) ในช่วงสถานการณ์การแพร่ระบาดของโรค โควิด-19 อย่างเป็นระบบ เพื่อบรรเทาความเดือดร้อนของนายจ้าง/สถานประกอบการ ที่ขาดแคลนแรงงาน พร้อมกับควบคุมป้องกันมิให้เกิดการแพร่ระบาดในกลุ่มแรงงานข้ามชาติ ซึ่งมติครม.เมื่อวันที่ 28 ก.ย. 64 ที่ผ่านมา เห็นชอบให้กระทรวงแรงงานดําเนินการตรวจสถานที่ก่อสร้าง สถานประกอบการ โรงงาน และสถานที่ทํางาน เพื่อให้คําแนะนําการปฏิบัติตนตามมาตรการทางสาธารณสุขแก่นายจ้าง และแรงงานต่างด้าว เป็นระยะเวลา 30 วัน ตั้งแต่วันที่ 1 – 30 พ.ย. 64 เก็บตกแรงงาน 3 สัญชาติ ที่มีสถานะไม่ถูกต้องตามกฎหมาย เพื่อให้ดําเนินการเข้าสู่ระบบการจ้างงานตามกฎหมายประเทศไทย และได้รับการดูแลตามสิทธิที่พึงมี
“ภายหลังจาก 30 พ.ย. 64 กระทรวงแรงงาน โดยกรมการจัดหางานพร้อมด้วยเจ้าหน้าที่จากสํานักงานตรวจคนเข้าเมือง และหน่วยงานความมั่นคง ซึ่งมีทั้งฝ่ายปกครอง ทหาร และตํารวจ จะตรวจสอบ ปราบปรามจับกุมและดําเนินคดีคนต่างด้าวทํางานผิดกฎหมายฯอย่างจริงจัง หากตรวจพบการกระทําผิดกฎหมายนายจ้างรับคนต่างด้าวเข้าทํางานโดยไม่มีใบอนุญาตทํางาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า ช่วงที่ผ่านมาท่านรัฐมนตรีสุชาติมีนโยบายให้กระทรวงแรงงานพร้อมปรับเปลี่ยนมาตรการ ตลอดจนระเบียบและประกาศต่าง ๆ ของกระทรวงฯให้มีความยืดหยุ่นสอดรับกับสถานการณ์ เพื่อบริหารจัดการให้แรงงานต่างด้าวที่ทํางานอยู่ในประเทศไทยสามารถเข้าสู่ระบบการจ้างงานในประเทศไทยอย่างถูกต้อง และมีสวัสดิการต่างๆ ตามสิทธิ ไม่ต้องอยู่อย่างหลบซ่อน โดยเสนอครม.เพื่อมีมติเห็นชอบ เมื่อวันที่ 29 ธ.ค. 63 ให้คนต่างด้าวสัญชาติกัมพูชา ลาว และเมียนมา อยู่ในราชอาณาจักร เป็นกรณีพิเศษภายใต้สถานการณ์โควิดระลอกใหม่ โดยให้นายจ้างที่จ้างแรงงานข้ามชาติ ไม่ถูกต้องตามกฎหมาย ยื่นบัญชีรายชื่อแจ้งความต้องการจ้างคนต่างด้าวผ่านระบบออนไลน์ ซึ่งทําให้แรงงาน 3 สัญชาติ กว่า 4 แสนรายได้รับอนุญาตทํางาน ต่อมาเสนอครม.เพื่อมีมติเห็นชอบ เมื่อวันที่ 13 ก.ค. 64 ผ่อนผันให้แรงงานต่างด้าวที่มีใบอนุญาตทํางานอยู่แล้ว
หรือเคยได้รับอนุญาตทํางาน แต่ไม่สามารถดําเนินการขอใบอนุญาตทํางานตามขั้นตอนปกติเนื่องจากมาตรการควบคุมและป้องกันการแพร่ระบาดโรคโควิด -19 สามารถอยู่ในราชอาณาจักรเพื่อการทํางานได้ต่อไป ถึงวันที่ 13 ก.พ. 66 หรือ 2 ปี นับแต่วันที่การอนุญาตเดิมสิ้นสุด รวมทั้งขยายเวลาการหานายจ้างจาก 30 วัน เป็น 60 วัน ซึ่งทําให้แรงงานต่างด้าวได้รับอนุญาตทํางานกว่า 1 แสนคน ช่วยแก้ปัญหาให้นายจ้างที่ขาดแคลนแรงงาน และลดภาระค่าใช้จ่ายเป็นจํานวนมาก
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจำวันที่ 16 ตุลาคม 2564 เวลา 08.30 น. สัญจรผ่านไม่ได้ 12 สายทาง พร้อมจัดเจ้าหน้าที่เข้าซ่อมแซมเส้นทางหลังน้ำลด
วันเสาร์ที่ 16 ตุลาคม 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจําวันที่ 16 ตุลาคม 2564 เวลา 08.30 น. สัญจรผ่านไม่ได้ 12 สายทาง พร้อมจัดเจ้าหน้าที่เข้าซ่อมแซมเส้นทางหลังน้ําลด
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 ตุลาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด สามารถสัญจรผ่านได้ 16 สายทาง และไม่สามารถสัญจรผ่านได้ 12 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 ตุลาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด ได้แก่ พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม นครสวรรค์ สุพรรณบุรี และฉะเชิงเทรา รวม 28 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 12 สายทาง แบ่งเป็น น้ําท่วมสูง 7 สายทาง (7 แห่ง) ทางขาด โครงสร้างทางชํารุด กัดเซาะ 5 สายทาง (5 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อําเภอเก้าเลี้ยว และชุมแสง จังหวัดนครสวรรค์ น้ําท่วมสูง 40 เซนติเมตร (ช่วง กม. ที่ 8+300 ถึง 11+100)
2. สายทาง ชย.3010 แยก ทล.205 - อ่างเก็บน้ําลําคันฉู อําเภอบําเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 ถึง 2+800)
3. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 ถึง 3+600)
4. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 60 เซนติเมตร (ช่วง กม. ที่ 1+200 ถึง 3+800)
5. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 80 เซนติเมตร (ช่วง กม. ที่ 1+300 ถึง 1+700)
6. สายทาง ขก.1011 แยก ทล.2 - บ้านพระยืน อําเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 ถึง 2+200)
7. สายทาง ขก.020 สะพานข้ามลําน้ําชี อําเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 ถึง 5+400)
8. สายทาง ขก.1039 แยก ทล.2 - บ้านหนองไห อําเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 ถึง 13+000)
9. สายทาง มค.005 ถนนเชิงลาดสะพานลดาวัลย์ข้ามลําน้ําชี อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
10. สายทาง มค.009 ถนนเชิงลาดสะพานบ้านคุยเชือก อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
11. สายทาง อย.026 สะพานวัดอินทาราม อําเภอบางบาล จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 ถึง 0+075)
12. สายทาง อท.2034 แยก ทล.32 - บ้านมหานาม อําเภอไชโย จังหวัดอ่างทอง น้ําท่วมสูง 40 เซนติเมตร (ช่วง กม. ที่ 3+500 ถึง 7+300)
ทั้งนี้ ทช. ได้ติดตั้งป้ายเตือนห้ามผ่านทาง ป้ายแนะนําทางเลี่ยง พร้อมจัดเจ้าหน้าที่เข้าซ่อมแซมเส้นทางที่ได้รับผลกระทบหลังจากระดับน้ําลดลง เพื่อให้ประชาชนสามารถใช้เส้นทางสัญจรได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนโปรดระมัดระวังในการใช้เส้นทาง และโปรดสังเกตป้ายเตือน โดยสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม
วันพุธที่ 2 กุมภาพันธ์ 2565
รองปลัดกระทรวงยุติธรรม ประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม
รองปลัดกระทรวงยุติธรรม ประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม
ในวันศุกร์ที่ ๗ มกราคม ๒๕๖๕ เวลา ๐๙.๓๐ น. นางอรัญญา ทองน้ําตะโก รองปลัดกระทรวงยุติธรรม
เป็นประธานการประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม ครั้งที่ ๑/๒๕๖๕
โดยมี ผู้ทรงคุณวุฒิและผู้แทนจากหน่วยงานในสังกัดกระทรวงยุติธรรม เข้าร่วมฯ
ณ ห้องประชุม ๔-๐๑ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมรับทราบการใช้งานระบบเครือข่ายอินเทอร์เน็ตร่วมกันของหน่วยงาน
รวมทั้งรับทราบการแต่งตั้งคณะทํางานจัดทํามาตรฐานและแนวทางปฏิบัติด้านความมั่นคงปลอดภัยทางไซเบอร์ของกระทรวงยุติธรรม
นอกจากนี้ ที่ประชุมร่วมกันพิจารณาโครงการด้านความมั่นคงปลอดภัยทางไซเบอร์ของส่วนราชการในสังกัดกระทรวงยุติธรรม
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพฤหัสบดีที่ 17 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 จากข้อมูลสะสม ณ วันที่ 14 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 23.67 ล้านราย มียอดการใช้จ่ายรวม 28,310.3 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 14 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 23.67 ล้านราย มียอดการใช้จ่ายรวม 28,310.3 ล้านบาท แบ่งเป็นเงินที่ประชาชนจ่าย 14,346.6 ล้านบาท และรัฐร่วมจ่าย 13,963.7 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 11,024.3 ล้านบาท ร้านธงฟ้า 5,224.6 ล้านบาท ร้าน OTOP 1,306.5 ล้านบาท ร้านค้าทั่วไป 10,221.2 ล้านบาท ร้านบริการ 489.2 ล้านบาท และกิจการขนส่งสาธารณะ 44.5 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 25.31 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และมีประชาชนทั่วไปที่ไม่ได้เข้าร่วมโครงการคนละครึ่งระยะที่ 3 ลงทะเบียนเข้าร่วมโครงการฯ ระยะที่ 4 สําเร็จแล้ว 9.2 แสนราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.34 ล้านราย โดยเป็นผู้ประกอบการรายใหม่ 17,459 ราย
โฆษกกระทรวงการคลังยังได้กล่าวเน้นย้ําว่า สําหรับประชาชนทั่วไปที่ไม่ได้เข้าร่วมโครงการคนละครึ่งระยะที่ 3 ที่ลงทะเบียนเข้าร่วมโครงการฯ ระยะที่ 4 สําเร็จ จะสามารถเริ่มใช้สิทธิได้วันแรกในวันที่ 17 กุมภาพันธ์ จนถึงวันที่ 30 เมษายน 2565
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-​The PM pleased Ms. Apinya Tajit from receiving the TIP Heroes 2022 award for her dedication to combat human trafficking
วันพฤหัสบดีที่ 21 กรกฎาคม 2565
​The PM pleased Ms. Apinya Tajit from receiving the TIP Heroes 2022 award for her dedication to combat human trafficking
​The PM pleased Ms. Apinya Tajit from receiving the TIP Heroes 2022 award for her dedication to combat human trafficking
July 20, 2022, Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, congratulated Ms. Apinya Tajit for her dedication to assisting victims of human trafficking around the world, which led Ms. Apinya, the only Thai to receive this year's TIP Heroes award.
According to the TIP Report 2022 report, Ms. Apinya from the Stella Maris Organization has been working for more than seven years to combat human trafficking in Thailand and assist those forced to labor. She has helped hundreds of fisheries workers from Thailand, Indonesia, Cambodia, Myanmar, and Bangladesh. She has played an essential role in raising awareness about child trafficking by visiting schools nationwide to educate over 10,000 students each year.
The government Spokesperson added, "The Prime Minister is pleased and proud that Thai people are regarded as fighters in human trafficking and glad to Ms. Apinya for her dedication to helping victims of human trafficking until it is accepted at the international level. Emphasized that Thailand is ready to increase efficiency continuously in the fight against human trafficking from Thailand."
รัฐบาลไทย-ข่าวทำเนียบรัฐบาล-​กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2564
วันพฤหัสบดีที่ 18 พฤศจิกายน 2564
​กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 18 พฤศจิกายน 2564
กระทรวงคมนาคม โดยศูนย์ Command Center สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 23 เส้นทาง จํานวน 23 แห่ง สามารถสัญจรผ่านได้ 17 แห่ง สัญจรผ่านไม่ได้ 6 แห่ง
2. ถนนทางหลวง การจราจรเข้าสู่สภาวะปกติ สามารถสัญจรผ่านได้ตลอดเส้นทาง
3. ถนนทางหลวงชนบท ได้รับผลกระทบ รวม 23 เส้นทาง จํานวน 23 แห่ง สามารถสัญจรผ่านได้ 17 แห่ง สัญจรผ่านไม่ได้ 6 แห่ง
4. มีจังหวัดที่ได้รับผลกระทบจากเหตุอุทกภัย ทั้งหมด 8 จังหวัด โดยจังหวัดที่ได้รับผลกระทบมากที่สุด 5 อันดับแรก ได้แก่ 1) จังหวัดสุพรรณบุรี 2) จังหวัดมหาสารคาม 3) จังหวัดนครปฐม 4) จังหวัดพระนครศรีอยุธยา และ 5) จังหวัดสุรินทร์
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
7. กรมเจ้าท่า ตั้งศูนย์ให้ความช่วยเหลือผู้ประสบภัย จัดชุดถุงยังชีพ อาหาร และน้ําดื่มแจกจ่ายให้กับประชาชนพร้อมลงพื้นที่ช่วยเหลือประชาชนในพื้นที่ที่ได้รับผลกระทบจากเหตุอุทกภัย
8. กรมทางหลวงและกรมทางหลวงชนบทนําเครื่องจักรเข้าซ่อมแซมถนนที่ได้รับความเสียหาย ติดตั้งป้ายเตือนและอุปกรณ์ เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากสถานการณ์อุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-PM’s field trip to Nakhon Si Thammarat to observe water management and flood prevention plan
วันศุกร์ที่ 8 ตุลาคม 2564
PM’s field trip to Nakhon Si Thammarat to observe water management and flood prevention plan
PM’s field trip to Nakhon Si Thammarat to observe water management and flood prevention plan
October 7, 2021, at 1410hrs, in Pho Sadej subdistrict, Muang district, Nakhon Si Thammarat province, Prime Minister and Defense Minister Gen. Prayut Chan-o-cha observed the province’s water management and flood prevention plan. Government Spokesperson Thanakorn Wangboonkongchana disclosed gist as follows:
After listening to the briefing, the Prime Minister revealed his intention of the field trip, which is to ensure preparedness of the province against impending flood volume. The Government has prepared a number of response plans, but the local people are also urged to follow up on official announcement and warning, and plan on moving things up above ground or evacuating to a prepared evacuation site.
The Prime Minister also instructed concerned agencies to rush in surveying the damages and giving financial relief to flood-affected victims. Local administrations and MPs are also called on to provide immediate help where possible. He affirmed the Government’s commitment to take the best possible care of the people.
According to the Government Spokesperson, the Prime Minister expressed concern over the ongoing COVID-19 situation, especially in the South, and called on everyone to observe hygienic etiquettes. Solidarity is also very important. He also urged the Southern people to uphold the value of nation, religion, and monarchy.
รัฐบาลไทย-ข่าวทำเนียบรัฐบาล-เอกอัครราชทูตญี่ปุ่นฯ ชื่นชมนายกฯ กำหนดมาตรการสู้โควิด-19 เชื่อมั่นไทยเปิดประเทศฟื้นฟูเศรษฐกิจได้ตามเป้า
วันพฤหัสบดีที่ 14 ตุลาคม 2564
เอกอัครราชทูตญี่ปุ่นฯ ชื่นชมนายกฯ กําหนดมาตรการสู้โควิด-19 เชื่อมั่นไทยเปิดประเทศฟื้นฟูเศรษฐกิจได้ตามเป้า
เอกอัครราชทูตญี่ปุ่นฯ ชื่นชมนายกฯ กําหนดมาตรการสู้โควิด-19 เชื่อมั่นไทยเปิดประเทศฟื้นฟูเศรษฐกิจได้ตามเป้า
วันนี้ (14 ตุลาคม 2564) เวลา 14.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจําประเทศไทยได้เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อหารือเกี่ยวกับความร่วมมือเพื่อกระชับความสัมพันธ์ระหว่างไทยและญี่ปุ่นในด้านต่างๆ ภายหลังเสร็จสิ้นการหารือ นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสาระสําคัญของการหารือ ดังนี้
นายกรัฐมนตรีแสดงความยินดีกับการเข้ารับตําแหน่งของนายกรัฐมนตรีคนใหม่ของญี่ปุ่นนายคิชิดะ ฟูมิโอะ ไทยพร้อมร่วมมือกับนายกรัฐมนตรีและรัฐบาลใหม่ของญี่ปุ่นเพื่อความสัมพันธ์ที่ก้าวหน้าต่อเนื่อง ทั้งนี้ ขอบคุณประเทศญี่ปุ่นด้วยใจจริงที่มีบทบาทสําคัญสนับสนุนการมอบวัคซีนป้องกันโรคโควิด-19 ของบริษัท AstraZeneca เครื่องผลิตออกซิเจน 868 เครื่อง รวมถึงให้ความร่วมมือด้านห่วงโซ่ความเย็นและเวชภัณฑ์ ต่าง ๆ แก่ไทยเพื่อช่วยบรรเทาสถานการณ์โควิด-19
เอกอัครราชทูตญี่ปุ่นประจําประเทศไทยขอบคุณรัฐบาลไทยที่ให้ความสําคัญกับความร่วมมือกับรัฐบาลญี่ปุ่นเสมอมา ยินดีกับนายกรัฐมนตรีที่สถานการณ์โควิด-19 ในไทยเป็นไปในทิศทางที่ดีขึ้น เชื่อมั่นในการดําเนินนโยบายของนายกรัฐมนตรีที่จะสามารถควบคุมสถานการณ์ให้ดีขึ้นอีกเป็นไปตามแนวทางการดําเนินนโยบายผ่อนคลายและกระตุ้นฟื้นฟูเศรษฐกิจของรัฐบาลไทยซึ่งนายกรัฐมนตรีได้ประกาศเมื่อวันที่ 11 ตุลาคม 2564 ทั้งนี้ นายกรัฐมนตรีญี่ปุ่นได้ฝากความปรารถนาดี และความพร้อมที่จะผลักดันความร่วมมือทางยุทธศาสตร์ในทุกด้านระหว่างญี่ปุ่นกับไทยเพื่อส่งเสริมความสัมพันธ์ทางการทูตซึ่งมีกําหนดครบรอบ 135 ปีในปี 2565
ในโอกาสนี้ การหารือเกี่ยวกับมาตรการผ่อนคลายการเข้าเมือง เอกอัครราชทูตฯ ได้สอบถามถึงมาตรการที่ไทยกําหนดและประเทศที่พิจารณาอนุญาต ซึ่งนายกรัฐมนตรีได้กล่าวถึงการประกาศมาตรการผ่อนคลายให้ชาวต่างชาติซึ่งแน่นอนว่าประเทศญี่ปุ่นเป็นหนึ่งในประเทศที่ไทยให้ความสําคัญมากที่สุด ที่จะพิจารณาให้เข้ามาในราชอาณาจักรตามขั้นตอน และกรอบเวลา โดยกําหนดมาตรการที่เหมาะสมควบคู่ไปกับการฟื้นฟูเศรษฐกิจด้วย ในโอกาสนี้ นายกรัฐมนตรีได้ขอให้ญี่ปุ่นสนับสนุนการพิจารณาผ่อนคลายมาตรการการเข้าเมืองให้กับชาวไทยในกลุ่มต่าง ๆ เช่น นักธุรกิจ แรงงานทักษะ นักศึกษา รวมทั้งนักท่องเที่ยว เช่นเดียวกัน
ในส่วนของความสัมพันธ์พหุภาคี เอกอัครราชทูตฯ กล่าวว่า เชื่อมั่นว่าในฐานะที่ไทยเป็นประเทศผู้ประสานงานความสัมพันธ์อาเซียน–ญี่ปุ่น ในห้วงปี 2564 – 2567 จะช่วยส่งเสริมความร่วมมือเพื่อความเป็นหุ้นส่วนทางยุทธศาสตร์ระหว่างอาเซียนกับญี่ปุ่นแน่นแฟ้นมากขึ้น และขอสนับสนุนไทยในเวทีต่างๆ ได้แก่ การเป็นเจ้าภาพเอเปคของไทย และการเป็นที่ตั้งของศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ACPHEED) ซึ่งนายกรัฐมนตรีได้ยืนยันความพร้อมของไทยที่จะร่วมมือกับญี่ปุ่นในทุกประเด็นเพื่อสนับสนุนผลประโยชน์ระหว่างกันอย่างเป็นรูปธรรม
ในตอนท้าย นายกรัฐมนตรีกล่าวเชิญชวนการลงทุนภาคอุตสาหกรรมของญี่ปุ่นที่สอดคล้องกับโมเดล เศรษฐกิจ BCG Economy ซึ่งสอดคล้องและจะส่งเสริมกับยุทธศาสตร์การเติบโตสีเขียว (Green Growth Strategy) ของญี่ปุ่น และหวังว่าจะได้มีโอกาสหารือกับนายกรัฐมนตรีญี่ปุ่นในโอกาสแรกต่อไป
รัฐบาลไทย-ข่าวทำเนียบรัฐบาล-ศธ. หนุนทีมอาชีวะจัด Fix It Center จิตอาสา ช่วยเหลือสถานศึกษา - ประชาชน จากอุทกภัย
วันศุกร์ที่ 1 ตุลาคม 2564
ศธ. หนุนทีมอาชีวะจัด Fix It Center จิตอาสา ช่วยเหลือสถานศึกษา - ประชาชน จากอุทกภัย
....
กระทรวงศึกษาธิการ ได้มอบหมายให้สํานักงานคณะกรรมการการอาชีวศึกษา (สอศ.) ดําเนินโครงการศูนย์ซ่อมสร้างเพื่อชุมชน (Fix It Center) โดยสถานศึกษาในพื้นที่และพื้นที่ใกล้เคียงที่ไม่ได้รับผลกระทบจากอุทกภัย ได้จัดเตรียมความพร้อมช่วยเหลือไว้ 2 แนวทาง
.
1. ในสถานการณ์เผชิญเหตุอุทกภัย โดยศูนย์ Fix It Center จิตอาสา จะให้บริการด้านการขนย้ายสิ่งของ การตัดกระแสไฟฟ้าในพื้นที่ที่น้ํายังไม่ท่วมถึง และการจัดเครื่องอุปโภคบริโภคที่จําเป็น อาหารกล่อง น้ําดื่ม เพื่อบรรเทาความเดือดร้อนแก่ประชาชน
.
2. ศูนย์ Fix It Center จิตอาสาจะดําเนินการให้บริการซ่อมเครื่องใช้ อุปกรณ์ สิ่งของภายในบ้าน ซ่อมรถจักรยานยนต์ รถยนต์ เครื่องจักรกล เครื่องมือเครื่องใช้ อุปกรณ์ทางการเกษตร ฯลฯ
.
ศูนย์ซ่อมสร้างเพื่อชุมชน 2564 คลิกhttp://mis.svc.ac.th/fixit64/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธพว. จัดเต็มเพื่อเอสเอ็มอีไทยในงาน ‘Smart SME Expo 2022’ ณ บูธ B4 ยกขบวนโปรโมชั่นเติมทุนวงเงินกู้สูงถึง 50 ลบ. แถมบริการ “SME D Coach” ฟรี
วันพฤหัสบดีที่ 7 กรกฎาคม 2565
ธพว. จัดเต็มเพื่อเอสเอ็มอีไทยในงาน ‘Smart SME Expo 2022’ ณ บูธ B4 ยกขบวนโปรโมชั่นเติมทุนวงเงินกู้สูงถึง 50 ลบ. แถมบริการ “SME D Coach”  ฟรี
SME D Bank ให้การต้อนรับนายสินิตย์ เลิศไกร รมช.พาณิชย์ ให้เกียรติเยี่ยมชมบูธของ ธพว.ที่มาให้บริการเติมทุนคู่พัฒนาแก่ผู้ประกอบการเอสเอ็มอีไทย ภายในงาน “Smart SME Expo 2022” จัดระหว่างวันที่ 7-10 กรกฎาคม  2565  ณ ฮอลล์ 7-8 อิมแพ็ค เมืองทองธานี
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ให้การต้อนรับนายสินิตย์ เลิศไกร รัฐมนตรีช่วยว่าการกระทรวงพาณิชย์ ให้เกียรติเยี่ยมชมบูธของ ธพว. ที่มาให้บริการเติมทุนคู่พัฒนาแก่ผู้ประกอบการเอสเอ็มอีไทย ภายในงาน “Smart SME Expo 2022” จัดระหว่างวันที่ 7-10 กรกฎาคม 2565 ณ ฮอลล์ 7-8 อิมแพ็ค เมืองทองธานี พร้อมเข้าร่วมพิธีเปิดงาน
ทั้งนี้ ในงานดังกล่าว บูธ ธพว. อยู่ที่หมายเลข B4 โดยจัดเตรียมโปรโมชั่นเพื่อเอสเอ็มอีไทย ทั้งด้านเติมทุน “สินเชื่อ 3D” เพิ่มศักยภาพ เดินหน้าธุรกิจเต็มกําลัง ดอกเบี้ยเริ่มต้น 4.5% ต่อปี วงเงินกู้สูงสุด 50 ล้านบาท ผ่อนนาน 10 ปี พร้อมด้วยโปรโมชั่นด้าน “การพัฒนา” บริการ “SME D Coach” ให้คําปรึกษาธุรกิจครบวงจรแก่เอสเอ็มอี โดยโค้ชมืออาชีพ เช่น การตลาดออนไลน์ การสร้างมาตรฐานการผลิต จับคู่ธุรกิจ เทคโนโลยี-นวัตกรรม บัญชี-การเงิน และเตรียมพร้อมเข้าถึงแหล่งทุน เป็นต้น ฟรีไม่มีค่าใช้จ่าย พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล- โฆษกรัฐบาลจวกฝ่ายค้าน ซักฟอกแบบผีเจาะปาก อัดไร้วุฒิภาวะ เน้นมโนข้อมูลมากกว่าข้อเท็จจริง ติงเด็กก้าวไกล พูดพล่อยๆ ระวังเข้าตัว ถูกสาปแช่งไม่ได้กลับเข้าสภาฯ
วันพฤหัสบดีที่ 21 กรกฎาคม 2565
โฆษกรัฐบาลจวกฝ่ายค้าน ซักฟอกแบบผีเจาะปาก อัดไร้วุฒิภาวะ เน้นมโนข้อมูลมากกว่าข้อเท็จจริง ติงเด็กก้าวไกล พูดพล่อยๆ ระวังเข้าตัว ถูกสาปแช่งไม่ได้กลับเข้าสภาฯ
โฆษกรัฐบาลจวกฝ่ายค้าน ซักฟอกแบบผีเจาะปาก อัดไร้วุฒิภาวะ เน้นมโนข้อมูลมากกว่าข้อเท็จจริง ติงเด็กก้าวไกล พูดพล่อย ๆ ระวังเข้าตัว ถูกสาปแช่งไม่ได้กลับเข้าสภาฯ
วันนี้ (21 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายจุลพันธ์ อมรวิวัฒน์ ส.ส.เชียงใหม่ พรรคเพื่อไทย อภิปรายเปรียบพล.อ.ประยุทธ์ จันทร์โอชา นายกฯ และ รมว.กลาโหม เป็นขยะอิเล็กทรอนิกส์ เป็นปีศาจที่ดูดกินชีวิตประชาชน รวมทั้งกล่าวหาด้วยถ้อยคําที่รุนแรงว่า อาจจะเป็นธาตุแท้ของนายจุลพันธ์และคนพรรคเพื่อไทยใช่หรือไม่ ที่มีนิสัยชอบพูดจาส่อเสียด กระทบกระเทียบเปรียบเปรย ด้อยค่าผู้อื่นเหมือนกับผีเจาะปากมาพูด หลายคนที่รับชมการอภิปรายต่างระบุว่าเป็นสีสันของสภาฯ แต่เป็นสีสันที่สกปรก เพราะตลอดการอภิปรายมีแต่สํานวนโวหารและใช้อารมณ์ เหมือนคนขาดวุฒิภาวะ เนื้อหาที่นําเสนอก็ซ้ําซาก หลักฐานเชิงประจักษ์แทบไม่มี ทําให้ผู้ชมผู้ฟังไม่ได้ข้อมูลที่มีประโยชน์ นอกจากนี้ เมื่อใดก็ตามที่นายจุลพันธ์ลุกขึ้นประท้วง ก็มักจะแสดงคําพูดและกิริยาเกรี้ยวกราด เข้าทํานองว่าแต่เขา อิเหนาเป็นเอง ไม่ต่างอะไรจากตัวร้ายในละคร
นายธนกร กล่าวอีกว่า ส่วนนายสงคราม กิจเลิศไพโรจน์ ส.ส.บัญชีรายชื่อ พรรคเพื่อชาติ ที่ระบุว่า ให้นายกรัฐมนตรีกลับไปพักผ่อนอย่างสงบที่บ้าน อย่าอยู่สร้างหายนะนั้น ตนคิดว่านายสงครามน่าจะเป็นฝ่ายกลับไปนอนอย่างสงบน่าจะดีกว่า และไม่ควรนึกเอง มโนเอง กล่าวหารัฐบาลโดยไม่ดูข้อเท็จจริง เพราะที่ผ่านมารัฐบาลติดตามและแก้ไขปัญหาราคาน้ํามันมาโดยตลอด ยึดกลไกตลาดโลกและปัจจัยภายในประเทศคู่ขนานกัน อย่างไรก็ตาม ทิศทางราคาน้ํามันในตลาดโลกมีความผันผวนสูง ปรับขึ้นและลงอยู่ตลอดเวลา แต่ปัจจุบันรัฐบาลก็สามารถควบคุมราคาน้ํามันให้อยู่ในระดับที่เหมาะสมได้ ดังนั้น นายสงครามคงจะกลับไปนอนตาหลับอย่างสงบที่บ้านได้อย่างสบายใจ
“นายจิรัฏฐ์ ทองสุวรรณ์ ส.ส.ฉะเชิงเทรา พรรคก้าวไกล หยิบประเด็นการจัดซื้อ GT200 ไม่โปร่งใสมากล่าวหาและสาปแช่ง 3 ป.ไม่ให้ไปดี ไม่ให้ไปสู่สุคตินั้น อยากเตือนว่าระวังจะเข้าตัว เพราะนอกจากจะเป็นการย้อนอดีตไปไกล เอาเรื่องเก่ามาเล่าใหม่ และไม่เกี่ยวกับการทําหน้าที่ในปัจจุบันของรัฐมนตรีที่ถูกอภิปรายแล้ว ข้อมูลทั้งหมดที่นํามากล่าวหานั้นยังไม่เป็นความจริงอีกด้วย ดังนั้น สุดท้ายแล้วสังคมอาจจะสาปแช่งไม่ให้นักการเมืองแบบนายจิรัฏฐ์ได้ดีหรือกลับเข้ามารกสภาฯ อีก” นายธนกร กล่าว
..............................